Udinese, cel mai "verde" club de fotbal din Italia şi al patrulea la nivel mondial, își continuă cursa spre atingerea obiectivului de zero emisii de carbon cu un proiect măreț: își va transforma stadionul în primul parc solar sportiv din Peninsulă.
Astfel, pe "Dacia Arena" vor fi montate circa 2.500 de panouri solari deasupra structurii renovate şi care vor genera 1 milion de megawaţi anual. Această lucrare va permite stadionului să-şi asigure iluminatul la meciurile din nocturnă şi va evita emisii de carbon de 450 de tone, devenind astfel un pionier în Italia.
"Acest proiect nu va duce la economii semnificative, pentru că este mai mult un proiect de calitate, pentru a transmite un mesaj puternic la nivel social", a declarat Magda Pozzo, directoarea comercială a clubului.
Clubul italian mai face astfel un pas în plus către responsabilitatea faţă de mediu în sport. Echipa din Serie A a implementat deja proiecte precum tricouri de joc din materiale reciclate sau o aplicaţie mobilă care le permite jucătorilor să-şi aleagă mâncarea cu o zi înainte pentru a se evita risipa de alimente.